cyanic-selkie/wikianc huggingface dataset:
אמנדה וולר
חנינה והמשך פעילות, שחמט
וולר נראית מנהלת גרסה חדשה של היחידה בסיועו של גנרל וייד איילינג. לחברי היחידה מושתלים שתלי נפץ בידיהם ובמוחם, המכריחים אותם לעשות כרצונה של וולר. באמצעות שתלים ננוטכנולוגיים, היא שולטת מרחוק בחבר היחידה כמו, ובכך מראה את שליטתה לחברי היחידה ובמקביל נעשית חלק לפעילויותיהם. ריק פלאג, אשר נהרג לכאורה בפיצוץ במשימותיהם הראשונות של היחידה, מתגלה בחיים. גנרל איילינג מגלה לוולר כי לריק פלאג האב מעולם לא היה בן, וכי ריק פלאג שפעל ביחידת המתאבדים הוא למעשה חייל אשר עבר שטיפת מוח כדי שישרת את איילינג במטרותיו. כאשר היא מובילה באמצעות כמו מתקפה על מפעל בדובאי במטרה להפיץ וירוס קטלני, איילינג מתמרן כמה מחברי היחידה לפנות נגדה כחלק מתוכניתו של איילינג להשתמש בווירוס למטרותיו. היא כמעט נהרגת כאשר איילינג מורה לפלאג לפוצץ את השתלים הננוטכנולוגיים המאפשרים לה לשלוט בכמו, אך פלאג מתנגד לאיילינג, משחרר את וולר וחוזר ליחידה באופן רשמי. מאוחר יותר, היא ניסתה להחזיר לשורות היחידה את חברי קבוצת ששת הסודיים דדשוט וביין, אך היא נורית בידי דדשוט ומובאת אל מפעיל ששת הסודיים, קינג פאראדיי. לאחר שיחה על אמצעי השליטה שלה ביחידת המתאבדים, היחידה וששת הסודיים חוברים ונלחמים בחברים לשעבר של היחידה שנהרגו במשימות, והוחייו כחברים בחיל הפקחים השחורים.
ה-52 החדשים
לאחר אירועי "פלאשפוינט" בהם יקום DC שוכתב מחדש בידי פנדורה והפלאש, וולר נעשית למנהלת יחידת המתאבדים פעם נוספת, כעת כמנהלת סוכנות ארגוס. גרסה זו של וולר היא אישה צעירה ורזה, בניגוד לגרסתה לפני האתחול שבה הייתה אישה גוצה וכבדת משקל. בגרסה זו, מתואר כי וולר ביקשה פיקוד על יחידת מתנקשים שאותם תוכל לשלוח בלי חרטה על מותם, לאחר שניסיון קודם לשליחת יחידת מתנקשים שאותם הכירה והעריכה ברמה האישית נהרגו. היא שולטת ביחידה באמצעות שתלי נפץ, וחברי היחידה הראשוניים הם דדשוט, הארלי קווין, אל דיאבלו, קינג שארק, בלאק ספיידר, וולאטיק וסאבאנט. כמו כן, בעברה היא הייתה חברה בחוליית הריגול "צוות 7", שם פעלה לצד דיינה דרייק, סלייד וילסון, קול קאש וקורט לאנס בין היתר. היא מרכיבה גרסה של ליגת הצדק, המופרדת מליגת הצדק הראשית, עליה היא מפקחת כמנהלת ארגוס. חברי הקבוצה הראשוניים הם הצייד ממאדים, הוקמן, החץ הירוק, גרין לנטרן, קאטוומן, קטאנה, וייב וסטארגירל. היא מופיעה באירועי "רוע נצחי", כאשר היא מנסה לצרף את בלאק מנטה ליחידה בזמן שדת'סטורם וטבעת הכוח, חברי סינדיקט הפשע של אמריקה מארץ-3, חודרים לכלא בל ריב. מאוחר יותר נרמז כי ישנה מתחזה לוולר הגורמת לצרות בהנהלת ארגוס.
שלונסקי
שְׁלוֹנְסְקִי הוא שם משפחה רוסי או פולני שמשמעו שיוך לשלזיה. {{פירושונים|
המשרד לחקירת תאונות תחבורה יבשתית (צרפת)
היסטוריה
המשרד הוקם ב-26 בינואר 2004. קודם להקמת המשרד כל חקירת התאונות היבשתיות נעשו באמצעות ועדות חקירה זמניות שנתמכו על ידי המועצה הראשית להנדסה אזרחית (Conseil général des ponts et chaussées - ארגון ותיק שקיים כבר מה-25 באוגוסט 1804). בשל כך הוחלט להקים ארגון חקירות עצמאי שיעסוק בחקירת תאונות יבשתיות וב-2002 יצא לדרך חוק על חקירות טכניות בפרלמנט הצרפתי והמשרד קיבל סמכויות גישה לכל תחום שהוא על מנת לחקור גורמים לתאונות יבשתיות והנפקת המלצות בטיחות.
זאב ספראי
משנת ארץ ישראל
חלק מרכזי ממפעלו המחקרי של ספראי בשנים האחרונות הוא הסדרה משנת ארץ ישראל, פירוש חברתי והיסטורי למשנה. ייחודו של הפירוש הוא בהתמקדות בהיבטים המציאותיים של המשנה, תוך שימוש נרחב בממצאי המחקר על תקופת התנאים בהיבטיו השונים: היסטוריה, ארכאולוגיה, חקלאות, חברה ועוד. בנוסף, הוא משתמש גם במתודות של חקר התלמוד, כגון שימוש בתוספתא ובמקורות מקבילים נוספים במטרה לפרש את המשנה לפי פשוטה.
קארל בודה
מעבודתו
במחקריו על ספר שמואל, השתמש בודה בהשערת התעודות ונטה לייחס את הכפילויות והסתירות בסיפורים השונים למקורות היהוויסטי והאלוהיסיטי. ממחקריו על מקצבים של חרוזים בשירה המקראית, הגיע למסקנה שמקצב שלוש\שתיים הוא אופייני לקינה, וכינה את המקצב "מקצה הקינה". הוא היה תומך בהשערה המדיינית-קינית.
ממלכת סרם
השם
מדינה זו ידועה בספרות בשמות שונים: "ארץ (אדמת) סרם" (Сремска земља) - ארצות סרם - Сремске Земље, ממלכת סרם - Сремска краљевина (סטנויביץ' 2009 ע' 58), "מדינת ארץ סרם" (држава Сремске земље), (מ. בלגוייביץ' 2011 ע' 195), מדינתו של דרגוטין (Драгутинова држава), מדינת המלך דרגוטין (држава краља Драгутина), ארץ המלך סטפאן (земља краља Стефана) ואף ממלכת סרביה (Regnum Serviae). בתקופת החסות נקראה גם "שטח המלך דרגוטין", "אזור המלך דרגוטין", "האזור של דרגוטין"
היסטוריה
בנו, סטפאן ולדיסלב, ירש את נחלותיו. אולם בשנת 1319 דודו, מלך סרביה, שטפאן מילוטין, פלש לסרם, ניצח וכלא את ולדיסלב. כשמת מילוטין בשנת 1321, ולדיסלב שוחרר מן המאסר ובעזרתם של ההונגרים ושל אחיינו, באן בוסניה, סטפאן השני, החזיר לעצמו את אדמותיו.
העיר העתיקה של באקו
ארמון שירוואנשה
ארמון שירוואנשה (Şirvanşahlar sarayı - "ארמון שושלת (בני) שירוואנשה") ממוקם בחלקה המערבי של העיר העתיקה, אורכו כ-100 מטר ורוחבו כ-50 מטר, והוא כעיר בתוך עיר. במאה ה-15 העביר איברהים הראשון את בירתו משמחה (Şamaxı) לבאקו והורה על הקמתו של הארמון באתר שלפי האמונה שימש כמקום קברו של הקדוש הסופי יחיא בקוביט. קדושתו של המקום באה לידי ביטוי גם באמונה הרווחת עד לא מזמן כי בתחומו מצויות בארות שלמימיהם כושר ריפוי, והוא שימש ככל הנראה כמוקד לאמונה הסופית. הארמון חרב לאחר כיבוש באקו בידי האימפריה הספווית ב-1501 וגירוש המסדר הסופי מהעיר. ב-1964 הוכרז המתחם כאתר שימור לאומי.
מגדל העלמה
מגדל העלמה (אזרית Qız Qalası, בעבר Göz Qalası - "מגדל העין/עיניים"; רוסית Девичья башня) הוא סימלה הידוע ביותר של באקו, והוא מופיע על שטרות ומטבעות של מאנאט אזרבייג'ני. המגדל ניצב בצידה הדרומי של העיר העתיקה, והוא היה חלק מקו הביצורים העתיק שלה, שאינו קיים עוד. המגדל ניצב במקור על חופו של הים הכספי, אך כיום הוא נבדל ממנו על ידי פארק פרימורסקי וכביש השוכנים על אדמה שיובשה מהים בתחילת המאה ה-20.
לאו נוצ'י
לאו נוצ'י (באיטלקית: Leo Nucci; נולד ב-16 באפריל 1942, בקסטיליונה די פפולי בקרבת בולוניה, איטליה), הוא זמר בריטון אופראי, אחד מהבריטונים החשובים בשנות ה-80 וה-90. קולו של נוצ'י מתאים במיוחד לתפקידים באופרות של ורדי.
ג'ורג' מארי לוויק
חייו
לוויק נולד בניוקאסל. לאחר קריירה קצרה ברפואה, התגייס לצי המלכותי בשנת 1910.
שארית חייו
לאחר שובו מן הקוטב, שירת לוויק ב"צי הגדול" ובגליפולי במלחמת העולם הראשונה, 1918-1914. לאחר פרישתו מן הצי המלכותי היה חלוץ בהדרכת עיוורים בפיזיותרפיה על אף התנגדות ניכרת. בשנת 1932 ייסד את החברה הבריטית להדרכת משלחות מחקר והיה נשיאה עד מותו, ביוני 1956. החברה עסקה בהוצאת צעירים במשלחות מחקר לחבלי ארץ נידחים ולא-נודעים של התבל.
גרטה טונברי
ביוגרפיה
טונברי התמודדה עם דיכאון במשך שלוש–ארבע שנים לפני שהתחילה למחות על חוסר היחס הבין־לאומי למשבר האקלים העולמי. כאשר התחילה להפגין לא תמכו הוריה בהיעדרותה מבית הספר, אך תמכו ברצונה להביע עמדה ולמחות בנושא שחשוב לה. במשך כשנתיים שכנעה טונברי את הוריה להפחית את טביעת הרגל הפחמנית של משפחתם, לעבור לאורח חיים טבעוני ולוותר על טיסות. בעקבות הוויתור על הטיסות נדרשה אימה לוויתורים בקריירה הבין־לאומית שלה כזמרת אופרה. טונברי רואה חשיבות רבה בשינוי ההרגלים של הוריה, והדבר מפיח בה תקווה ורצון להמשיך במאבקה. בריאיון לרשת BBC בדצמבר 2019 סיפר אביה של גרטה על החלטתה של אשתו להפסיק לטוס: "בכנות, היא לא עשתה זאת למען הסביבה. היא עשתה זאת כדי להציל את ילדתה לאחר שראתה כמה זה חשוב לה, ואז, כשעשתה זאת, היא ראתה כמה [גרטה] התפתחה מזה וכמה אנרגיה היא קיבלה מזה".
יוסוף דמיר
ראפיד וינה
דמיר נולד בווינה שבאוסטריה, להורים מטורקיה. גדל במחלקות הנוער של פירסט וינה וראפיד וינה. בשנת 2019 החל לשחק בראפיד וינה II, קבוצת המילואים של ראפיד וינה. ב-14 בדצמבר 2019 ערך דמיר את הופעת הבכורה שלו בקבוצה הראשונה של המועדון, כשנכנס כמחליף בניצחון 0–3 על אדמירה ואקר מדלינג במסגרת המחזור ה-18 בבונדסליגה האוסטרית לעונת. בעונתו הראשונה בקבוצה הראשונה של המועדון ערך דמיר שש הופעות ליגה.
סימן אירוניה
סימן אירוניה או ⸮ (בצרפתית: point d’ironie) הוא סימן פיסוק המשמש לסמן כי המשפט נאמר באירוניה.
לבנון בתקופה העות'מאנית
החלפות השלטון
בשנת 1516 פלשו העות'מאנים לאזור הלבנט מן הצפון. באזור שלט אז האמיר פח'ר אל דין הראשון מבית הנכבדים הדרוזי בית מען. תמיכתו של האמיר בעות'מאנים השתלמה והאימפריה החדשה העניקה לו את הזכות לשלוט באזור הרי השוף והסביבה.
נהר האן (קוריאה)
ביולי 2000, צבא ארצות הברית הודה שהשליך פורמלין למערכת הביוב המחוברת לנהר, דבר שגרם להפגנות, כי הנהר משמש כמקור מים ליותר מ-12 מיליון דרום קוריאנים שנבהלו מהעובדה שהם וגם הבעלי החיים שבנהר יורעלו מהפורמלין.
היסטוריה
ביולי 2000, צבא ארצות הברית הודה שהשליך כ־75 ליטרים של פורמלין מדולל למערכת הביוב המחוברת לנהר. מכיוון שהנהר משמש כמקור שתייה לכ-12 מיליון דרום קוריאנים, אזרחים דרום קוריאנים פתחו בהפגנות גדולות והאשימו את צבא ארצות הברית בהתעלמות מהתקנות הסביבתיות של דרום קוריאה. פעילים ירו רקטות צעצוע, מלאות במים מהנהר, לתוך הבסיס הראשי של צבא ארצות הברית. המפלגה הפוליטית מפלגת הירוקים הקוריאנית האשימה את ארצות הברית בהשלכת כמעט 60 ליטר של הכימיקל הרעיל לנהר, וטענה כי "... אם אנשים ייחשפו לחומר הכימי במשך תקופה ארוכה, הדבר עלול לגרום לסרטן ריאות [וכאשר] החומר יתמוסס במים, הוא יהרוג דגים ויצורים מימיים אחרים." האירועים היוו השראה לסרטו עטור השבחים של בונג ג'ון-הו משנת 2006, שנקרא, המארח.
שעון ביולוגי
מקצבים ביולוגיים אחרים
תחום המחקר של מקצבים בעולם החי נקרא כרונוביולוגיה, והוא כולל בתוכו מקצבים שונים כמו:
הפרעות בשעון הביולוגי ההורמונלי
תסמונת פאזת השינה הדחויה היא הפרעה כרונית בשעון הביולוגי המובילה לאיחור ניכר בשעות ההירדמות וההשכמה.
רביע גלקטי
רביעים אלפא ובטא
על פי Star Trek Star Charts, האימפריה הקלינגונית ואימפריית הכוכבים הרומולאנית נמצאות כולן ברביע בטא בלבד, כמו גם הריבוע בטא, כמו גם "הגמוניית הגורן", הסונ'א וקונסורציום המטרון. על פי אותן מפות, הפדרציה, הברין, הפרנגי, הטזנקת'י, הקרדאסים, הבאג'ורנים, הטלריאנים והת'וליאנים ממוקמים ברביע אלפא.
הגיוגרפיה
בנצרות
בנצרות, ההגיוגרפיות מתמקדות בחייהם של אנשים ונשים שנכנסו לקאנון של הנצרות והוכרזו כקדושים. ההגיוגרפיה היוותה סוגה (ז'אנר) ספרותית חשובה בתחילת המילניום הקודם, סוגה שסיפקה אינפורמציה היסטורית יחד עם סיפורים מעוררי השראה ואגדות, כולל גם ביוגרפיה קצרה של הקדוש המתואר, כאשר כתבו ביוגרפיה של אדם נקרא הסיפור "ויטה" (vita).
רביע גלקטי
רביע דלתא
רוב המידע על רביע דלתא ותושביו מגיע מהתוכנית "מסע בין כוכבים: וויאג'ר". מלבד המסעות של וויאג'ר, אקווינוקס, רייבן, האנטרפרייז-D (למשך זמן קצר מאוד) ואזרחי הפדרציה אשר הוטמעו או שוחררו מקולקטיב הבורג, הפדרציה לא חקרה רביע זה.
אבובכר נאסר
קריירת מועדונים
נאסר הצטרף לאתיופיאן קופי מליגת העל האתיופית בשנת 2016 מהרר סיטי.
השולחנות הגדולים בעולם
מסעדת מול ים מישראל חברה במדריך החל משנת 2003.
תצפית (מדע)
מחקר סטטיסטי מתאמי
מחקרים סטטיסטיים מתאמיים נעשים בתחומים רבים מאוד במדעי הטבע, מדעי החברה ומדעי הרפואה. ישנם אפילו תחומי מדע בהם שיטת מחקר זו היא שיטת מחקר כמעט בלעדית, כגון ביומטריה אבולוציונית ושיווק.
דן בר-און
דן בר-און (1938 - 4 בספטמבר 2008) היה פסיכולוג ישראלי ופרופסור למדעי ההתנהגות.
לבנון תחת שלטון בשיר השני
עם התחלת ההתקוממות נגד השלטון המצרי, החליט השליט המצרי, אבראהים פאשא, לבצע גיוס חובה בהר-הלבנון. הדרוזים אשר סירבו להיענות לגיוס החובה, נכנעו לאחר שאבראהים פאשא ו-18,000 מחייליו פרקו אותם מנשקם. 1,500 איש מהדרוזים המורדים התגייסו. המרונים לא חויבו בגיוס חובה בזכות חסות צרפת עליהם. צרפת התערבה לטובתם מפני שראתה בהם עוגן להגברת השפעתה באזור (צרפת עצמה משכה בחוטים רבים מכפי הנראה. תוך כדי סיפוק אבק שרפה לאבראהים פאשא, היא זאת שעודדה את המרד מלכתחילה בתקווה כי אבראהים פאשא לא יעמוד לו וכך תוכל צרפת לסייע לו אף יותר ולהעצים את שליטתה בלבנון שכבר הייתה ברובה מרונית).
מכונת DNA
פיתוח מכונות דנ"א מבוסס על שילוב של ננו חומרים, המאפשרים פיתוח מבנים ננו טכנולוגיים והתקנים ננומטריים. מבנים אלו בעלי יכולות של מכונות ביולוגיות כגון נשיאת תרופות, חיישנים ביולוגיים, ועוד. ההתעניינות הרבה במכונות דנ"א נובעת מהגודל הקטן שלהם, המבנה הצפוי מראש וכן תאימות ביולוגית גבוהה. מכונות דנ"א יכולות להתחבר לננו מודלים אחרים כמו פולימרים, חלקיקי זהב, מבני פחמן ננומטרים וכדומה. מבני דנ"א ננומטריים יכולים להיבנות בצורה עצמאית במימד יחיד, דו־ממדי, או תלת־ממדי ולשמש למספר מערכות ומטרות.
הסעת תרופות
כפי שכבר צוין, דנ"א הוא חומר ביולוגי מתכלה בעל תאימות כימית גבוהה לגוף האדם. חומצות גרעין הן בעלות מטען שלילי ולכן בלתי ניתנות למעבר דרך ממברנות תאים. לעומת זאת, למכונות דנ"א יתרונות ההופכים אותן למבטיחות כמערכות להסעת תרופות: ביוקומפטיבליות, קיבולת גבוהה להעמסת תרופות, יציבות בתנאים פיזיולוגיים ומבנה צפוי ומוגדר היטב. מכונות דנ"א יכולות לבצע מספר מגוון של משימות מסובכות בתוך תאי הגוף ולהוות מערכות חכמות להסעת תרופות, במיוחד תרופות נגד מחלת הסרטן.
פרנצ'סקה קאצ'יני
חייה
קאצ'יני נולדה בפלורנץ וסביר להניח, שאת ראשית הכשרתה המוזיקלית קיבלה אצל אביה. הופעתה הראשונה המתועדת בציבור הייתה כזמרת בחגיגת הכלולות של אנרי הרביעי מצרפת עם מריה דה מדיצ'י בשנת 1600; אביה היה שותף לארגון חגיגת הכלולות ולהלחנת המוזיקה לאירועי הבידור עתירי הפאר והפזרניים שהיו כרוכים בכך. בשנת 1604, כשכל משפחת קאצ'יני ביקרה בצרפת, השתפך אנרי בדברי הלל ושבח לשירתה - "את הזמרת הטובה ביותר בכל צרפת" - וביקש ממנה להישאר בחצרו; אבל פקידי הרשות הפלורנטיניים דחו את בקשתו ופרנצ'סקה חזרה לאיטליה, שם המשיכה תהילתה לגדול. זמן קצר אחר כך עוררה גם את תשומת לבו של קלאודיו מונטוורדי, ששיבח את שירתה ואת נגינתה. ב-1607 נישאה לאחד מחברי הקמראטה הפלורנטינית, ג'ובאני בטיסטה סיניוריני.
ראובן סירוטקין
ביוגרפיה
סירוטקין, פקיד בדימוס בבנק מזרחי טפחות, מתגורר כיום בפתח תקווה.
אוקראינה
גליציה-ווהלין
כשבגר דנילו, יצא להשיב לעצמו את נחלות אביו. נדרשו לו יותר מעשרים שנה, תוך כריתת בריתות שונות ומשונות ומסעות מלחמה, כדי להצליח. ב-1238, בראשית המתקפה המונגולית ובמידת-מה בזכותה, איחד מחדש את גליציה-ווהלין, אך לא הייתה לו שהות לכהן כשליט עצמאי. ב-1246 הוא נשבע אמונים לבאטו חאן, ושלט מאז בחסותו (חבליה המזרחיים יותר של אוקראינה המודרנית היו בשלטון מונגולי ישיר), אם כי ניסה לכרות ברית עם הארצות הקתוליות נגד אדוניו. מאמצים אלו לא נשאו פרי, אך זיכו אותו בהכרה אפיפיורית בהיותו "מלך רוס", תואר שאימצו חלק מיורשיו, וגליציה-ווהלין הפכה מנסיכות לממלכה.
האיחוד הפולני-ליטאי
השלטון החדש הביאו אתו גם יהודים במספרים גדולים. הערים המלכותיות בפולין גופא קיבלו את הזכות לא לסבול אותם (Privilegium de non tolerandis Judaeis) ודחקו אותם החוצה, בעוד שבאוקראינה הלא-מפותחת נזקקו לשירותיהם כחוכרים ומנהלנים והעניקו להם זכויות רבות.
בעוד שהכתר והאצולה הכפיפו למרותם את פנים הארץ, עבר הדניפר (שכונה "מעבר לאשדות", זפוריז'יה) היה נתון למשיסת הטטרים. אנשי הספר התקיימו מהגנה על סוחרים ועיסוקים מסוכנים דומים, והמלכות עצמה עין לנוכח אופיים הפרוע, מפני הצורך להבטיח שזפוריז'יה תהיה מיושבת. צמיתים נמלטים ושאר נידחים, שביכרו את סיכוני הספר על פני חיים תחת האצולה, הרבו אותם למאוד. הם כינו עצמם "קוזאקים", וחיו סביב מחנות מבוצרים, "סיצ'ים". שגרת הלוחמה המתמדת נגד הטטרים הפכה אותם לצבא לכל דבר; פולין-ליטא שמחה להיעזר בחיל מן המוכן, אך חששה שיופנה נגדה.
האימפריה הרוסית וההבסבורגית
בין 1845 ל-1847 פעלה בקייב אגודת הסתרים "אחוות קירילוס ומתודיוס", שפוזרה בידי הרשויות הצאריות בשל קידום זהות מקומית עצמאית. ב-1848, בעת אביב העמים, התארגנה בגליציה שבאימפריה האוסטרית (שנטלה נחלה זו מפולי-ליטא המחולקת) "מועצה רותנית עליונה": על רקע המתח עם הפולנים בחבל, בכירי הכמורה היוונית-קתולית התקבצו כדי לארגן את צאן מרעיתם דובר הלשון הסלאבית המזרחית. הלאומיות המתעוררת בחלק האוסטרי של אוקראינה נשאה למשך שנים רבות אופי שמרני וכנסייתי, והשתמשה בשם "רותני" לתיאור העם שביקשה לייצג. בראשית שנות ה-60, התחוללה באותו אזור תנועה של "הליכה אל הצמיתים": בני אצולה ומשכילים שהוקסמו מהחוכמה העממית שיוחסה לאיכרים, החלו להתלבש ולדבר כמותם. ראש וראשון לאלו היה וולודימיר אנטונוביץ', בן למשפחה פולנית נכבדה (הוא טען שאבות-אבותיו היו רותנים שעברו פולוניזציה, אם כי אמיתות הדבר איננה ידועה) שהפך לאלוף הלאומיות, הלשון והתרבות העממית הרותנית.
המהפכה הכתומה
בסוף 2004 חוותה אוקראינה את "המהפכה הכתומה" שהביאה להפלת הממשלה המושחתת של ליאוניד קוצ'מה והעלתה לשלטון את ויקטור יושצ'נקו ויוליה טימושנקו, בעלי נטיות פרו-מערביות, שתמכו בהצטרפות לאיחוד האירופי ולברית נאט"ו, על חשבון הברית עם רוסיה. יושצ'נקו הצליח לחזק את עקרונות הדמוקרטיה וחופש הפרט בתקופת שלטונו, כמו את הקשרים התרבותיים והכלכליים עם האיחוד האירופי ובמיוחד עם פולין. הממשלה שהוקמה לאחר הבחירות, בראשות יוליה טימושנקו, החזיקה מעמד פחות משנה בעקבות מריבות והתנצחויות פוליטיות בין שני בעלי הברית. טימושנקו נאלצה לעזוב את המשרד וכבר בספטמבר 2005 קמה ממשלה בראשות מושל מחוז דניפרופטרובסק, יורי יחנורוב. עם זאת, עקב הסכמים פרלמנטריים, גם ממשלה זאת הוחלפה תוך פחות משנה על ידי ויקטור ינוקוביץ', יריבו לשעבר של ויקטור יושצ'נקו שניצח בבחירות לפרלמנט. באוקטובר 2007, בעקבות הצלחת המחנה הכתום בבחירות לפרלמנט, יוליה טימושנקו התמנתה לראשות הממשלה בשנית וכיהנה בתפקיד עד 2010, אז הפסידה ממשלתה בהצבעת אי אמון, זמן קצר לאחר הפסדה בבחירות לנשיאות אוקראינה מול ויקטור ינוקוביץ'. בשנת 2011 אף נדונה טימושנקו לשבע שנות מאסר באשמת שחיתות. משפטה זכה לגינויים מצד ממשלת ארצות הברית וממשלות נוספות ולהחרמה חלקית של משחקי יורו 2012 אותם אירחה אוקראינה יחד עם פולין.
פוליטיקה
בסיבוב הראשון של הבחירות לנשיאות אוקראינה, שנערך ב-17 בינואר 2010, זכו ויקטור ינוקוביץ', מנהיג האופוזיציה, ויוליה טימושנקו, ראש הממשלה, במירב הקולות. בסיבוב השני שהתקיים בין השניים ב-7 בפברואר 2010 זכה ינוקוביץ' ב-48.95% מהקולות, ובכך גבר על טימושנקו וזכה בבחירות לנשיאות. הוא החל בכהונתו כנשיא אוקראינה ב-25 בפברואר, זאת לאחר שטימושנקו משכה את ערעורה בנוגע לתוצאות הבחירות.
כלכלה
המדינה מייבאת בעיקר מוצרי אנרגיה למיניהם מרוסיה ומכונות וכלי תחבורה מאירופה. הכנסה לא מבוטלת מתקבלת ממתן שירותי שינוע של גז טבעי ונפט באמצעות מערכת צינורות מרוסיה למערב אירופה.
גאוגרפיה
אוקראינה ממוקמת לחוף הים השחור והיא שוכנת בדרום מזרח אירופה. המדינה גובלת במזרח עם רוסיה, בצפון בלארוס ובמערב פולין, סלובקיה, הונגריה, רומניה ומולדובה.
אוקראינה עשירה בנהרות גדולים וידועים: הדניפר, הבוג הדרומי, הבוג המערבי, הדניסטר והדנובה, הנהר הגדול באירופה.
שלמה פריהוף
ביוגרפיה
שנות ה-20 וה-30 היו הרות גורל לזרם. קליטה של מהגרים טריים רבים בעלי רקע אורתודוקסי אל תוך שורותיו הקטינה את משקלם של החברים הוותיקים. בתי-כנסת רבים אימצו באופן ספונטני מנהגים מסורתיים, כמו תקיעה בשופר, עקב הרגלי הקהל החדש. ב-1937 התכנסה הנהגת התנועה בקולומבוס, אוהיו וגיבשה הכרזה חדשה, שהחליפה את החלטות מצע פיטסבורג מ-1885. ההצהרה קראה לשיבה לשימוש נרחב בעברית כשפת התפילה, למחויבות רבה יותר למצוות הטקסיות ולאהדה לציונות. נשיא אגודת הרבנים המרכזית, הרב פליקס אלכסנדר לוי, אף קרא בנאומו לנסח מעין "שולחן ערוך" רפורמי. אך רק מיעוט זעיר תמך בכך. מנגד, ניצבו קלאסיקנים שמרנים שהתנגדו לכל סטייה מדרכם של הוגים כמו הרב [קאופמן קוהלר|קוהלר]. מחנה האמצע הונהג על ידי הרב פריהוף. הוא התנגד לניסוח קובץ תקנות מחייב, שהיה הופך רבים מהחברים לחוטאים ומנכר אותם ובמקביל מעניק מעין "גושפנקא אלוהית", לדבריו, להכרעות אנושיות של רבנים. ההלכה הייתה גם נוקשה ומסורבלת מדי לדעתו בכל מקרה. עם זאת, תמך בנחרצות באימוץ מצוות מעשיות רבות יותר. הפתרון בעיניו היה אימוץ של טקסים שונים באופן בררני, כ"מנהג", באופן שידמה להיווצרותם במהלך ההיסטוריה היהודית כולה, כשמנהגים עממיים שונים אומצו עד שנעשו לרווחים. הוא המליץ לקלוט דרכי עבר שנזנחו מחד וטקסים רפורמיים, כמו קונפירמציה, מאידך. הרב פריהוף גולל את השקפת עולמו בספרו מ-1944, "נוהג יהודי רפורמי ומקורותיו הרבניים": דעתו עמדה בניגוד מוחלט לפילוסופיה של התנועה כפי שפותחה עוד מימי מייסדה הרב אברהם גייגר, שהוא וממשיכי דרכו הדגישו תמיד את עליונות האמונה המופשטת ואת היות הצדדים הטקסיים נחותים וכפופים לליבה הרעיונית.
טוביה פרידמן
נעוריו והמלחמה
בינואר 1945, בעקבות כיבוש ראדום על ידי הצבא הסובייטי, הגיע לעיר קצין משטרה מלובלין וארגן את הקמתה מחדש של המשטרה המקומית. פרידמן רצה לרדוף את הנאצים ולנקום בכך את מותם של בני משפחתו לכן הוא יצא ממקום המסתור שלו והחליט להצטרף למשטרה הפולנית בזהות חדשה (לא-יהודית) – טאדק ישינסקי.
פעילותו בווינה
פרידמן הקים בווינה במאי 1946 את "המרכז לתיעוד יהודי" (בגרמנית: "Jüdischen Historischen Dokumentation") שהיה שם הכיסוי הרשמי לפעילות איתור הפושעים הנאצים. שם זה נבחר כדי שלא לעורר התנגדויות לפעילות מצד הממשל האוסטרי. מרכזי תיעוד דומים הוקמו במספר ערים גדולות באירופה. פרידמן זכה לשיתוף פעולה רב מצד מפקד משטרת וינה היינריך דירמאייר (Heinrich Dürmayer), שהיה קומוניסט ופעיל בהתנגדות למשטר הנאצי והיה אסור בשל כך בכמה מחנות ריכוז.
סיועו בעניין אייכמן
בשנת 1961 פרסם את ספרו האוטוביוגרפי "הצייד". הספר תורגם לחמש שפות ויצא בכמה מהדורות. משנת 1960 פעל לביטול ההתיישנות בחוק הגרמני על פשעי הנאצים. מאבקו הוכתר בהצלחה בשנת 1979, כאשר הוחלט בבונדסטאג לבטל את ההתיישנות על פשעי רצח ורצח עם. משנה זו גם החל לצאת להרצאות בארצות הברית ובאירופה, אותן ערך גם על מנת לאסוף תרומות למימון עבודת המכון לדוקומנטציה. בסוף שנות ה-60 פתח המרכז לחקירת פשעי הנאצים בגרמניה בחקירות בעניין ביצוע פשעי מלחמה במחוז ראדום. צעד זה נבע מיוזמתו של פרידמן, אשר סיפק גם ראיות בנדון. בשנת 1972 נפתח בהמבורג משפט כנגד קציני האס אס והמשטרה שפעלו במחוז ראדום. במשפט הורשעו רק קצינים בדרגות בכירות.
טוביה פרידמן נפטר בינואר 2011, בבית אחותו בלה רחלה פרידמן קנגון בחולון והובא לקבורה בחיפה.
הוקרה
בשנת 2007 הפיק ערוץ הטלוויזיה הצרפתי France 5 סרט תיעודי בשם Chasseur de nazis (צייד הנאצים) באורך של 117 דקות בבימויו של גיום מוסקוביץ (Guillaume Moscovitz) על פרידמן ופעילותו. בשנת 2008 העניק שגריר אוסטריה בישראל לטוביה פרידמן ולאשר בן נתן אות הוקרה (Großes Ehrenzeichen) מטעם נשיא אוסטריה, היינץ פישר, על פעילותם לאיתור פושעי מלחמה נאצים.
הבחירות לנשיאות איראן 2017
תוצאות
רוחאני ניצח בסבב הראשון ונבחר לקדנציה שנייה עם רוב של כ-57.1%, תמיכה שלא הצריכה סבב שני.
ISO 27799
התקן וייחודו בתחום הבריאות
תקן ISO 27799, מתבסס על הניסיון שנצבר במדינות שונות, על סמך המאמצים הלאומיים שנעשו בהן, בכל הנוגע לטיפול בביטחונו של מידע הבריאות האישי וחסיונו. התקן מיועד לנושאים באחריות לפיקוח על ביטחון מידע הבריאות בארגוני שרותי בריאות. כן, מיועד התקן, לישויות אחרות המחזיקות בקרבן מידע בריאות, ומבקשות לפעול על פי כללים בינלאומיים לרבות יועצי ביטחון מידע, אנשי ביקורת וספקים.
התקן עוסק בשמירת כל מידע בריאות אישי, הנוגע לאדם שניתן לזהותו, וקשור למצבו הפיזי או הנפשי, או לשירותי הבריאות המסופקים לו. בכלל זה התקן מגדיר את נכסי הארגון ומתקניו הקשורים למידע.
די אוהרה
כאחות חלל
אוהרה נכחה בכל שיגור בתוכניות מרקורי, ג'מיני ואפולו. לאחר סקיילאב היא גם הוזמנה להיות נוכחת בשיגור טיסות אפולו-סויוז ובשיגור טיסת המעבורת הראשונה ב-1983.
ISO 27799
ISO 27799 בישראל
בישראל, ממנה כאמור לעיל, הגיעה היוזמה לניסוח התקן, ניתנה לו חשיבות רבה ומוסדות רפואיים בארץ היו חלוצים בנושא. בשנים 2011-2010 הוסמכו כל מוסדות שירותי בריאות כללית לתקן ISO 27001, זאת כהכנה להטמעת תקן ISO 27799 החדש. המוסד הראשון בעולם שהוסמך לתקן הוא המרכז הרפואי כרמל. המוסד הפסיכיאטרי הראשון בעולם שהוסמך לתקן היה המרכז לבריאות הנפש שלוותה שבהוד השרון.
יחסי יפן–מזרח טימור
היסטוריה
יחסי יפן-מזרח טימור כוננו באופן לא רשמי כאשר ב-20 במאי 2002, שליטת האו"ם באזור הוחלפה בממשלת מזרח טימור, המדינה קיבלה דה יורה עצמאות. הממשלה היפנית מחזיקה שגרירות בדילי מאז 2003. יפן היא תורמת חבילות הסיוע השלישית בגודלה למזרח טימור אחרי סין ואינדונזיה.
מורגן פרימן
מורגן פרימן (באנגלית: Morgan Freeman; נולד ב-1 ביוני 1937) הוא שחקן ובמאי קולנוע אמריקאי זוכה פרס אוסקר, פרס גלובוס הזהב ופרס גילדת שחקני המסך.
רטיקולוציט
כמות הרטיקולוציטים התקינה היא 25,000-75,000 במ"ל. כלומר, כאחוז בלבד מסך כמות כדוריות הדם האדומות. עלייה במספר הרטיקולוציטים - רטיקולוציטוזיס - יכולה להתרחש כאשר יש תיקון של אנמיה, למשל: מי שסבל מאנמיה עקב חסר ברזל והחל לקבל ברזל, מספר הרטיקולוציטים יעלה אצלו בשלב התיקון של האנמיה.
יחסי אוזבקיסטן–ירדן
סקירה כללית
עשרות סטודנטים ירדנים לומדים באוניברסיטאות טשקנט. אזרחי הממלכה רבים הגנו על עבודות הדוקטורט שלהם באוזבקיסטן.
מרדכי הוד
ביוגרפיה
שירת כטייס מסרשמיט וספיטפייר, ובשנת 1950 נשלח לקורס הסבה למטוסי סילון בבריטניה (ומפייר וגלוסטר מטאור) והיה לטייס חיל־האוויר הישראלי הראשון שעבר קורס זה. בשנת 1951 מונה למפקד טייסת 101 ("טייסת הקרב הראשונה"), שהפעילה מטוסי P-51 מוסטנג. בשנת 1953 מונה למפקד הראשון של טייסת תעופה בחיל־האוויר כשמונה למפקד טייסת תעופה בבסיס רמת דוד.
מפקד חיל האוויר
באפריל 1966 מונה למפקד חיל האוויר. שנה אחר כך, מיד לאחר יום הקרבות של 7 באפריל 1967, קודם לדרגת אלוף, אף על פי שלא היה לו הפז"ם הנדרש, כאות הוקרה על הישגי החיל בתקופת כהונתו. גולת הכותרת של פעילותו הייתה הפיקוד על חיל האוויר במלחמת ששת הימים, שבתחילתה הכריע החיל את חילות האוויר של מצרים וסוריה במבצע מוקד, ומילא תפקיד משמעותי וגורלי בהכרעת המלחמה כולה. הוד פיקד על חיל האוויר גם במלחמת ההתשה, שבה היה לחיל האוויר תפקיד מרכזי, והוא היחיד מבין מפקדי החיל שפיקד עליו בשתי מלחמות.
שליו גמבל
שליו גמבל (שם מדעי: Callipepla gambeli) הוא מין של עוף קטן עד בינוני, ממשפחת השלווים האמריקניים, (סוג: Callipepla), הנפוץ במיוחד באזורי המדבר של המדינות אריזונה, קליפורניה, קולורדו, נבדה, יוטה, טקסס, סונורה, ניו מקסיקו, צ'יוואווה ובאחה קליפורניה. שמו של שליו גמבל ניתן לו, לכבודו של החוקר והטקסונום "ויליאם גמבל", שגילה אותו בשנת 1843.
יחסי אוקראינה–ליכטנשטיין
יחסים פוליטיים
הפגישה ציינה את השתתפותה הפעילה של ליכטנשטיין בהתגברות על ההשלכות ההומניטריות של המלחמה עם רוסיה, השתתפות כספית בבניית מבנה בטון מגן (המכונה ״סרקופג״) על יחידת הכוח הרביעית בצ'רנוביל וכן בתמיכה ברפורמות באוקראינה. נסיך הכתר אמר כי ארצו תנהיג משטר ללא ויזה לאזרחי אוקראינה מיד לאחר החלטה דומה של האיחוד האירופי.
חיים קוגל
כינון החוקה
נכדו, ד"ר חן קוגל הוא רופא משפטי, מנהל המכון לרפואה משפטית.
Smeg (מכשירי חשמל)
סמג היא יצרנית מכשירי חשמל ביתיים איטלקית.
אהבת הדסה
בפולקלור
השיר במקורו הושר באירועי שמחה, בעיקר במהלך שמחת חתן וכלה, בעיקר אצל יהודי תימן, בישראל השיר התפרסם לראשונה לכלל הציבור על ידי הכוריאוגרפית שרה לוי-תנאי להקה ענבל ביצירתה הנודעת "תיקון חצות" (1956). המוזיקאי מרדכי סתר השתמש גם בשיר זה שוב ביצירתו "תיקון חצות". שם הספר "אהבת הדסה", נלקח אף הוא מפיוט זה.
STS-35
תיאור המשימה
צוות ביצע מספר ניסויים מדעים נוספים והעביר שיעורים לבית ספר מהחלל.
ולנטינה קורטז
ביוגרפיה
קורטז נפטרה ב-10 ביולי 2019. היה לה בן אחד, שחקן הקולנוע ג'קי בייסהארט (נפטר ב-2015) מנישואיה לשחקן האמריקאי ריצ'רד בייסהארט (ממנו התגרשה).
יוסף שלום אלישיב
תולדות חייו
נולד בעיר שאוול שבליטא כבן יחיד להוריו לאחר 17 שנות נישואין. סבו מצד אמו, חיה מושא, היה המקובל רבי שלמה אלישיב (עליאשאוו), מחבר הספר הקבלי "לשם שבו ואחלמה". אביו היה הרב אברהם לוינסון, רבה של הומל, והם העתיקו את מגוריהם לשם משאוול כשהיה כבן שנה. בילדותו שימש כסופר של סבו, לאחר שעיניו של הסב כהו. בשנת תרפ"ד (1924) עלה לארץ ישראל עם משפחתו אשר השתקעה בשכונת מאה שערים בירושלים. לצורך העלייה שונה שם המשפחה בעצת הרב אברהם יצחק הכהן קוק, ל"אלישיב", כשם נעוריה של אמו, על מנת לקבל סרטיפיקט משפחתי אחד. הרב קוק סייע למשפחה בהשגת הסרטיפיקט.
בשנות ה-80 וה-90 התבלט כפוסק הלכה, ולצד הרב שלמה זלמן אוירבך כונה "פוסק הדור".
שנותיו האחרונות ופטירתו
בשנת 2003 עבר ניתוח חירום לתיקון עורק ראשי לאחר שהיה נתון בסכנת חיים מיידית. כדי להקל עליו נבנה עבורו בית מדרש בקראוון סמוך לביתו. משנת 2009 (ה'תשס"ט-ה'תש"ע) נחלש ואושפז מספר פעמים. ביוני 2011 עבר ניתוח בעורק סמוך ללב. בסמוך לכך נחלש והפסיק למסור את שיעורו היומי. בתחילת 2012 (שבט תשע"ב) הידרדר מצב בריאותו, והוא אושפז בבית החולים שערי צדק עד ליום רביעי, כ"ח בתמוז ה'תשע"ב (18 ביולי 2012), שבו נפטר בגיל 102.
הלווייתו התקיימה בירושלים מספר שעות לאחר פטירתו, בליל יום פטירתו, אור לכ"ט בתמוז. במסע ההלוויה, שיצא מבית מדרשו במאה שערים להר המנוחות, השתתפו על פי ההערכות כ-250,000 אנשים. על פי צוואתו לא נישאו הספדים בהלוויה, מלבד דברי פרידה של חתנו הרב יצחק זילברשטיין.
דרך לימודו
הרב אלישיב לא עסק בפומבי בעניינים קבליים. כאשר נשאל הרב אלישיב האם הוא מבין את כתבי סבו בקבלה, השיב "כמו שהבנתי בגיל עשר". עם זאת, בציבור הליטאי מקובל כי הבין בתחום זה והסתיר זאת.
מנהיגותו
השתתף במאבק בשבועונים החרדיים. בשנת 2011 פרסם קול קורא נגד השבועון משפחה, "המסלף ומטשטש השקפת התורה".
עמדותיו הפוליטיות
כחלק מההסכמות מהסכם קואליציוני זה הוקמה ועדת טל שדנה בהמשך מתן שחרור משירות צבאי לבני הישיבות, לאחר פסק בג"ץ שביטל את ההסדר שהיה קיים עד אז. הרב אלישיב שלח את הרב ברוך מרדכי אזרחי לדבר בפני הוועדה והורה לחברי הכנסת של יהדות התורה להצביע בעד החוק, בניגוד לרבנים אחרים שסברו כי אין לשתף כלל פעולה עם הוועדה ועם החוק.
מפסיקותיו
הרב אלישיב השיב במהלך חייו אלפי תשובות בכתב ובעל פה. בשנותיו האחרונות לא השיב בכתב אלא לעיתים נדירות, כדוגמת פרשת הפיאות שמקור שערן בטקסי פולחן בהודו, שם השיב בעצמו תשובה הלכתית האוסרת על השימוש בהן.
צאצאיו ותלמידיו
לרב אלישיב היו תלמידים רבים, והמוכר שבהם הוא הרב יוסף אפרתי שגם שימש כנהגו ועוזרו האישי ("משמש", או "נאמן ביתו", בעגה החרדית). . בין תלמידיו: הרב בן ציון קוק, שהוציא ספרים עם פסקי הלכה שלו; הרב צבי ובר - רב בנווה יעקב וחבר בד"ץ שארית ישראל; הרב משה מרדכי קרפ - רב במודיעין עילית; הרב צבי וייספיש - ראש ישיבת הר"ן; הרב דוד אריה מורגנשטרן - רב בשכונת רמת שלמה בירושלים; הרב יצחק דרזי, מחבר הספרים "שבות יצחק".
רוק גותי
היסטוריה
הרוק הגותי יושם בתחילה על ידי להקות פוסט-פאנק כמו Bauhaus, The Cure, Siouxsie and the Banshees ו-Joy Division, שהחלו להכניס אלמנטים אפלים יותר לסאונד.
המרכז לתיעוד יהודי בן זמננו
פרסומים מוקדמים
עד 1955 היו מרבית הפרסומים תלויים בארכיונים גרמניים ששימרו תיעוד של רדיפות אנטי-יהודיות בצרפת, עוד מתקופת דרייפוס, ארכיונים ששירתו גם את פקידי משטר וישי וגם את הנאצים. כל מלגה או מימון למחקר שביקש להציג את אשמת הצרפתים, היה מנוגד לתחושה הציבורית בצרפת באותה תקופה, לפיה הגרמנים היו אחראים לכל רדיפת היהודים, וכי הצרפתים היו קורבנות ללא אשמה, או חברי תנועת ההתנגדות. תקופת משטר וישי והמשטר עצמו נחשבו לסטייה לא נעימה מההיסטוריה, והסנטימנט הציבורי התנגד לדיון בנושא כדי להימנע מפתיחת פצעים ישנים. שלושה הכרכים של "הנציבות הכללית לטיפול בבעיה היהודית" (Le commissariat General aux Question Juives) מאת ז'וזף ביליג שפורסמו בשנים 1955-60 הראו שתגובת הצרפתים לאיסוף היהודים ולריכוזם במחנות, גם אם לא הרוויחו באופן פעיל מביזת רכוש היהודים, הייתה אדישה במקרה הטוב. הספר זכה להתעלמות בגלל תחושת ההתעלמות הכללית שרווחה באותה תקופה, אך מאז נחשב ליצירה מכוננת. בגלל גורמים אלה ובגלל האווירה הכללית באותה תקופה, ה-CDJC פעל כמעט באופן מחתרתי. פוליאקוב כתב בזיכרונותיו כי אפילו הביטוי רצח עם נחשב כבלתי ראוי לפרסום בשנת 1951, כאשר פורסמה עבודתו לראשונה.
משפטי נירנברג
ה-CDJC היה פעיל בשנות הארבעים והחמישים, אף על פי שההיסטוריונים כמעט שלא היו מוכרים לציבור. משפט אייכמן בשנת 1961 שינה זאת, וההחלטה לשדר אותו בטלוויזיה הכניסה את המשפט ואת תולדות השואה למיליוני בתים ולתודעה הציבורית העולמית. משפט בארבי בליון בשנת 1987 שב והעלה לתודעה הציבורית את ההיסטוריה של מלחמת העולם השנייה. שוב צולמו ההליכים, בשל חשיבותם ההיסטורית יוצאת הדופן. בשני המשפטים מילאו תפקיד הארכיונים של ה-CDJC.
CDJC ויד ושם
לפני 1982 נערכה בצרפת רק ועידה אחת בנושא השואה, והיא אורגנה בשנת 1947 על ידי ה-CDJC. שניאורסון רצה להפוך את פריז למרכז עולמי עיקרי לזכר השואה, אולם הקמת יד ושם ב-1953 הביאה לריכוז רוב תחומי המחקר והתיעוד ביד ושם בישראל.
אנדרטה בדרנסי
אנדרטת שואה נחנכה ב-21 בספטמבר 2012 בדראנסי על ידי פרנסואה הולנד, נשיא הרפובליקה.
אוספים ומחקרים נבחרים
מבחר מסמכים ופרסומים פרטניים בעלי עניין היסטורי:
דיוויזיית המשמר המשוריינת (בריטניה)
דיוויזיית המשמר המשוריינת של הצבא הבריטי היא דיוויזיית שריון בריטית אשר לחמה במלחמת העולם השנייה.
השטן ואשת האיכר
רקע
המופע "השטן ואשת האיכר" הושפע ממופע קודם, "הלוך הלכה החבריא", שעלה על הבמות בישראל בשנת 1969 וכלל שירים רוסיים בתרגומו של יעקב שבתאי ובביצוע הלהקה שכללה את ליאור ייני, דודו אלהרר, אמנון ברנזון ותמי ספיבק. לאחר שהמופע "הלוך הלכה החבריא" נקלע לקשיים, נטל אמנון ברנזון לידיו את הפקת המופע והוא זכה להצלחה רבה.
על המופע
בין שירי המופע שהתפרסמו נמנים: "הגיטרה של פדרו", "ליושינקה", "העגורים", "האינדיאני", "אנטיה" ו"היי שלום".
נבחרת גביע דייוויס של הולנד
נבחרת גביע דייוויס של הולנד היא נבחרת טניס הגברים הלאומית של הולנד שיחקה בעבר בבית העליון של גביע דייוויס.
הסטת סחר
דוגמאות להסטת סחר
דוגמה להסטת סחר ניתן למצוא בייבוא של פרי הדר למדינות החברות באיחוד האירופאי. עד שנת 1986 נהגו מדינות האיחוד האירופאי לייבא פרות הדר ממדינות שונות באגן הים התיכון. אולם, משנת 1986 משצורפה ספרד לאיחוד האירופאי החלו מדינות האיחוד האירופאי לייבא את פרי ההדר בעיקר מספרד וזאת בגלל שהמכסים של הייבוא ממנה הורדו בהתאם להיותה חברה באיחוד האירופאי. בדוגמה זו ניתן לראות כיצד הסחר של האיחוד האירופאי בפרי ההדר הוסט ממדינות שונות באגן הים התיכון שאינן חברות באיחוד לספרד שנכנסה להסכם סחר עם האיחוד האירופאי עקב ההצטרפות לשורותיו.
דוגמה נוספת להסטת סחר ניתן למצוא במסחר בכבשים בין בריטניה לניו זילנד. לפני הצטרפות בריטניה לאיחוד האירופאי היה עיקר ייבוא הכבשים מניו זילנד, היצרן הזול ביותר. אולם, משהצטרפה בריטניה לאיחוד וכאשר קיבלה את מדיניות הורדת המכסים בין המדינות החברות בו, היה זול יותר לייבא כבשים מצרפת. עיקר ייבוא הכבשים הוסט מניו זילנד לצרפת למרות שמחיר המקור אצל האחרונה אינו זול יותר מניו זילנד. לפיכך, הסחר הוסט וביטל את עיקרון היתרון היחסי ולכן גם את יעילות המשק היות שהיה יכול להיות מסחר וייצור יעיל יותר.
אוגוסט פושון
ביוגרפיה
אוגוסט פליקס פושון נולד באלון (Ellon), קלבדוס, הגיע לפריז ב-1885; החל את הקריירה שלו כשהסתובב בשווקים והציע פירות וירקות מביתו בנורמנדי ארבע עונות בשנה. בשנה שאחרי-כן הוא פתח בכיכר המדלן מעדנייה שהציעה מוצרי מזון בעלי איכות גבוהה (מכולת, עופות, בשר, גבינות, עוגות וממתקים, יינות ואלכוהול), כולם מצרפת בלבד; את הלקוחות שהתעניינו ברכישת מוצרים אקזוטיים הוא הפנה לחברו הדיאר (Hediard).
היסטוריה של לבנון
הקאימקאמיות (1840–1861)
עם הסתלקות אבראהים פאשא מהאזור והגלייתו של אמיר ההר, בשיר השני (1840) בעקבות לחץ חמש מעצמות אירופה, חזר לשלוט שלטון ישיר השולטאן העות’מאני. אך היה ברור לכל כי הסדר הקודם לא ישוב. פירמאנים (כתבי זכויות באימפריה העות'מאנית) שונים פורסמו והכריזו כי הנוצרים בלבנון שווי זכויות לכל תושב אחר.
מרד הר הלבנון (1860–1861)
האיכרים המרונים אשר ישבו במרכז הר-הלבנון ודוכאו, בצורה אכזרית, דרשו שוויון זכויות לאיכרים בשם ה"ח'ט-י הומאיון" (או: "ח'ט'י שריף של גילח'אנה" – מסמך מטעם האימפריה המבטיח את שוויון כל האזרחים בממלכה), ופתחו במרד, בשנת 1858. לאחר זמן מה עמד בראש המרד איש בשם טאניוס שאהין, נפח ואחד ממנהיגי המרונים, יוסֻף כַּרַם.
אך הדרוזים בעלי המסורת הצבאית המפוארת – עברו לשלב הבא של הלחימה: עם הצטרפות דרוזים מאזור החוראן, מתואלים, בדואים ומוסלמים אחרים הם התחילו לטבוח בזה אחר זה בתושבי הכפרים המרונים באזורים המעורבים שנפגעו. לעיתים קרובות אף הצטרפו אליהם כוחות צבאיים עות'מאניים ששהו בשטח, או נשלחו "להפריד בין הצדדים היריבים".
סנג'ק לבנון (1861–1915)
ההסדר החדש, שנקרא גם "החוק האורגני" (Réglement Organique), התבסס על מפתח עדתי מעודכן, על פיו נקבע כי: המעורבות הטורקית והאירופאית והיותו של המושל לא מקומי נקבעו כדי להמתיק קמעה את תבוסתם הפוליטית של הדרוזים.
לבנון הגדולה (1920–1943)
ב-30 באוגוסט 1920 חתם אנרי גורו על צווים שהעניקו אוטונומיה לאזורים מסוימים בלבנון, אך זאת הייתה רק מראית עין. למחרת, ב-1 בספטמבר 1920 קמה, במעמד חגיגי וברוב טקס, מדינת "לבנון הגדולה" (להלן: לבנון) בכוח הסכם "סייקס-פיקו", סעיף 22 באמנת חבר הלאומים, והחלטת ועידת סן-רמו. חבל ארץ חדש זה בשליטה צרפתית ישירה, נקרא בשם לבנון, אך למעשה היה זה "לבנון הגדולה". בטבורה של ארץ זאת אמנם עמד המחוז האוטונומי (=הסנג'ק) באימפריה העות'מאנית לשעבר: "סנג'ק הר-הלבנון". אולם למחוז הר-הלבנון נוספו האזורים הבאים:
כזכור הורה גורו על פירוק "המועצה המינהלית" ביולי 1920. רק ב-22 בספטמבר 1920 מינה גורו מועצה מינהלית חדשה, פרו־צרפתית, בת 17 חברים שכללה גם נציגים מן השטחים שסופחו אל לבנון. למרות היותה של המועצה פרו־צרפתית ועל אף כל מנגנוני ההגנה שבנו הצרפתים, התנגדו לא פעם חברי המועצה להתערבות הישירה של הצרפתים בהחלטותיהם.
צרפת התחייבה בפני חבר הלאומים בשנת 1923, כי תוך שלוש שנים תעניק חוקה למדינות שבהן היא מחזיקה בתוקף המנדט הבינלאומי. בהתאם בחרה מתוכה "המועצה הנבחרת" בת 11 איש, לפי מפתח עדתי, שניסחו שאלון בדבר אופי השלטון בלבנון. השאלון חולק ל-210 ממכובדי לבנון. תוצאות השאלון היו אחידות ברובן והצביעו על רצון במשטר רפובליקאי, פרלמנטרי שמנוהל על פי מפתח עדתי. ואכן, באופן מותאם לרצון זה עוצבה חוקת לבנון וב-22 במאי 1926 אישרה "המועצה הנבחרת" את החוקה. ביום המחרת, לאחר אישור הנציב העליון, אנרי דה-ז'ובנל, הוענקה החוקה ללבנון. החוקה עיצבה את לבנון כ"רפובליקה" עצמאית בלתי-ניתנת לחלוקה. גבולות שטחה עוגנו בחוקה והוכרו על ידי צרפת (המעצמה המנדטורית) ועל ידי חבר-הלאומים (מעניק המנדט).
עצמאות לבנון הגדולה (1943–1975)
עם הכיבוש המחודש של הלבנט, כונן הגנרל הצרפתי ז'ורז' קאטרו בלבנון שלטון מדיני עצמי-למחצה. אלפרד נקאש הוצב כנשיא ולידו כוננה ממשלה. אך מוסדות הייצוג הפרלמנטרים לא הוחזרו על כנם.
אמיל אדה, שהסכים לשתף פעולה עם הצרפתים, הוקע כבוגד ולא חזר לפעילות פוליטית עד מותו ב-1949.
לאחר קבלת העצמאות החלו המתואלים (השיעים) – שישבו בדרום – להגר לביירות, עיר הבירה. בשלב זה בתולדות לבנון העצמאית החלה לצמוח מאוד אוכלוסיית המתואלים בלבנון. עקב הריבוי הטבעי באוכלוסיית המתואלים, חל שינוי לרעה בגודל אוכלוסיית המרונים; המיעוט השולט. בני העשירון העליון של המרונים- אשר זיקתם לאירופה ולתרבותה ידועה ורבת שנים, התחילו להגר לצרפת, מקור החיקוי התרבותי. לכן, אט-אט נשחק גודל האוכלוסייה המרונית, הן משום ההגירה המרובה והן כתוצאה מאחוז הילודה הנמוך יחסית בקרב המרונים, לעומת המיעוטים האחרים (בעיקר המוסלמים והדרוזים).
דוגמה בולטת וקיצונית לחוסר הביטחון בחוסנה הפנימי של המדינה הלבנונית העצמאית והמשטר כבר בשנותיו הראשונות ניתן למצוא בניסיון ההפיכה של "המפלגה הסורית הלאומנית", שחזרה שנתיים לפני כן, בשנת 1949, לפעילות לגיטימית.
לאחר הקמת החזית, נסב המאבק הפוליטי הרשמי סביב השאלה, האם לשנות את החוקה ולאפשר לנשיא שמעון לכהן במשרתו לקדנציה נוספת? במהרה נתדרדר הוויכוח הפוליטי לכדי מלחמת אזרחים של ממש: בשנת 1958 פרצה בלבנון, רשמית, מלחמת האזרחים הראשונה. בראש המורדים התייצבה "החזית הלאומית" כמובילת המחנה הפן־נאצריסטי מול הפן־מערביים. תוך כדי כך התחלקו העדות השונות לפי עמדת הזרם המרכזי בתוכן. השיעים עמדו, כעדה, במאבק זה בצד, אך לא היה ספק כי ברצונם לשמור על הסטטוס-קוו בגלל חששם מהשתלטות סונית על לבנון.
הקרבות עם פתח אל־אסלאם
במהלך הלחימה בין הצדדים, נמצאו כ־30,000 פלסטינים בלי יכולת לעזוב את מחנה הפליטים, תוך הידרדרות מהירה במצב ההומניטרי במקום. עזיבת התושבים התאפשרה רק החל מ־23 במאי, לאחר הכרזה חד־צדדית של פתח אל־אסלאם על הפסקת אש. עם זאת, חברי הארגון נותרו בתוך המחנה, והם הודיעו כי במקרה שיותקפו, הם יילחמו עד המוות. במהלך הקרבות, נכנסו כוחות חיל רגלים של צבא לבנון למחנה, וחיל האוויר הלבנוני הפציץ מטרות במחנה. מרבית תושבי המחנה עזבו את המחנה למחנה סמוך של בדואים. ב־21 ביוני הכריז שר ההגנה הלבנוני אליאס מור כי צבא לבנון חיסל את ההתנגדות שנותרה במחנה נהר אל־בארד, אולם מנהיגי הארגון, ביניהם שאכר אל־עבסי וסגנו אבו חורירה הצליחו להימלט עם עוד מספר חמושים. בקרבות, שנמשכו יותר מחודש, והיו לסבב הלחימה הפנים לבנונית המשמעותית ביותר מאז תום מלחמת האזרחים בלבנון ב־1990 נהרגו יותר מ-150 איש, מרביתם חיילים, היתר לוחמי הארגון ומקצתם אזרחים.
מהומות בלבנון
סוריה, ששימשה כגורם המסייע ליציבות הפוליטית בלבנון בתקופה שלאחר מלחמת האזרחים, איבדה את מקומה זה בחדות עם פרוץ האביב הערבי, שהוביל למלחמת אזרחים בסוריה, ושינה את שיווי המשקל בפוליטיקה האזורית. חוסר יציבות פוליטי שהוביל לחוסר יציבות כלכלית שהלך והתדרדר.
דפנסור ספורטינג
דפנסור ספורטינג (1989 - )
בשנת 2007 הצליחה הקבוצה להעפיל לראשונה בתולדותיה לרבע גמר גביע ליברטדורס. היא צלחה את שלב הבתים, והדיחה בשמינית הגמר את פלמנגו הברזילאית. ברבע הגמר הודחה הקבוצה על ידי גרמיו בדו-קרב בעיטות עונשין. באותה עונה הגיעה הקבוצה לאותו שלב גם בגביע סודאמריקנה, שם הודחה על ידי ריבר פלייט בגלל חוק שערי חוץ.
יריבות
על אף שהמשחק הראשון בין השתיים שוחק כבר ב-1948, החלה היריבות הגדולה בין שתי הקבוצות לקראת סוף המאה העשרים. היריבות בין השתיים התחילה בקבוצות הנוער שהתחרו ביניהן על תארים באופן ישיר. במקביל, החל משנות ה-80 החלו המועדונים הבוגרים לצבור תארים, והמאבק שהחל בנוער עבר גם למחלקות הבוגרות.
עיקר המאבק הוא סביב התואר "השלישית בגודלה". מאחר שנסיונל ופניארול הן הקבוצות בעלות מספר הזכיות הרב ביותר בכדורגל באורוגוואי, ובהפרש ניכר מכל האחרות, המאבק שנותר הוא סביב הקבוצה שתהיה השלישית בגודלה בכדורגל האורוגוואי. שתי הקבוצות הן המצליחות ביותר מבחינת מספר האליפויות מחוץ למועדון שתי הגדולות. ב-2014 השוותה דפנסור את שיאה של דאנוביו, חצי גמר גביע ליברטדורס, ושתיהן הן נציגות אורוגוואי היחידות שאינן פניארול או נסיונל שמעפילות לחצי גמר המפעל.
אנדרטת האריה
רקע
היוזמה להקמת האנדרטה הייתה של קארל פייפר פון אלטישופן (Karl Pfyffer von Altishofen), קצין במשמר השווייצרי, שנמצא בחופשה בלוצרן בעת הקרב. בשנת 1818 הוא החל לאסוף כסף להקמתה, והיא הוקמה לבסוף במהלך השנים 1820–1821.
כסף של אחרים
כסף של אחרים – מיתוסים בנושאי כלכלה וסביבה שכולנו משלמים עליהם ביוקר הוא ספר עיון כלכלי מאת הלל גרשוני שיצא לאור בהוצאת סלע מאיר בשנת 2022. הספר מבוסס על תורתם של כלכלנים התומכים בשוק חופשי ומחיל את גישתם על סוגיות ישראליות.
בריחת ה-20 מלטרון
בריחת ה-20 מלטרון התרחשה בליל 31 באוקטובר 1943, כאשר 20 עצירים חברי לח"י הצליחו לברוח ממחנה המעצר בלטרון דרך מנהרה באורך 75 מטר שחפרו.
הבריחה
האוטובוס המתין לבורחים בחורשה בפאתי הכפר הערבי אל קובאב (כיום מושב משמר איילון) על כביש תל אביב – לטרון.
לאחר המיפקד והספירה של שעה 21:00, החלה הירידה למנהרה. הבורחים נפגשו בחוץ עם הנגבי ושוהמי שציידו כל אחד באקדח ורימוני יד. אחד הבורחים איבד את דרכו אך הצליח לאחר צעידה ממושכת להגיע למזכרת בתיה ומשם לתל אביב. שאר 19 הבורחים הסתדרו בחשיכה בשורה עורפית כשהם אוחזים אחד בידי השני והחלו בצעידה לקראת האוטובוס.
דאגלס הרד
שנותיו הראשונות
דאגלס ריצ'רד הרד נולד ב-1930 בעיר השוק מרלבורו השוכנת במחוז וילטשייר. אביו, אנתוני (לימים ייקרא הלורד הרד) וסבו סר פרסי היו גם הם חברי הפרלמנט של בריטניה. דודו, סר ארצ'יבלד אהרד, היה עיתונאי מוביל ברחוב פליט. הנער למד בבית הספר טוייפורד ובאיטון קולג', שם קיבל את המעמד של "תלמיד המלך" (King's Scholar) וזכה במלגת ניוקאסל ב-1947. בשנה זו התקבל לאוניברסיטת קיימברידג'. באוניברסיטה הוא סיים את לימודיו הגבוהים עם תואר ראשון בהיסטוריה בטרינטי קולג'.
בממשלה: 1979–1990
הרד מונה ל"שר המדינה" במשרד החוץ וחבר העמים עם ניצחון מפלגתו בבחירות הכלליות בבריטניה 1979 ונשאר בתפקיד זה במשך כל תקופת כהונת הפרלמנט. אחרי הבחירות ב-1983 העבירה ראש הממשלה מרגרט תאצ'ר את הרד למשרד הפנים, אך רק כעבור שנה הוא הועלה לקבינט ממשלת בריטניה, והחליף את ג'יימס פרייור כמזכיר המדינה לענייני צפון אירלנד. בתפקיד זה, כישוריו הדיפלומטים סללו את הדרך לחתימה על ההסכם האנגלו-אירי על עתיד צפון אירלנד, מה שסימן נקודת מפנה בשיתוף הפעולה בין הממלכה המאוחדת ואירלנד בעניין המצב הפוליטי באזור הנפיץ. חודש לפני חתימת ההסכם, עם זאת, חזר הרד למשרד הפנים, הפעם כמזכיר הפנים, בעקבות מינויו של ליאון בריטן למחלקת המסחר והתעשייה. בהיותו חבר מוצק ונאמן בממשלה, כהונתו כמזכיר הפנים הייתה במידה רבה לא שנויה במחלוקת, אף על פי שהיה בולט בדעתו כי שירות בתי הסוהר של הוד מלכותה לא פעל ביעילות וטען כי הוא יותר שיקום של עבריינים וגזר דין חלופי. ב-1988 הטיל צנזורה על שידור קולותיהם של פעילים מארגונים פוליטיים קיצוניים בצפון אירלנד (משני הצדדים, הן רפובליקנים והן לויאליסטים). האיסור היה שריר במשך שש שנים, ועורר ביקורת ולעג מרובים.
ג'וזפה פלאצ'ידו ניקוליני
ג'וזפה פלאצ'ידו ניקוליני (באיטלקית: Giuseppe Placido Nicolini; 1877, טרנטו – 1973, טרנטו) היה כומר, הבישוף של אסיזי משנת 1928 עד 1973, מהפעילים הבכירים של המחתרת באסיזי וחסיד אומות העולם מאיטליה.
צד א' וצד ב'
משמעותו של צד ב'
מאחר ששני הצדדים של הסינגל מתחלקים שווה בשווה בתמלוגים, יוצרים ניסו להכניס את שריהם לצד ב' של אמן פופולרי, ובכך למעשה מרוויחים כסף ופרסום מהפופולריות של צד א'. לעיתים רחוקות קורה שצד ב' הופך להיות הלהיט ולא צד א'. מצב זה התרחש בעיקר כששדרני הרדיו העדיפו את צד ב' על פני צד א' והעדיפו להשמיע אותו. לעיתים עוד יותר רחוקות קורה מצב בו שני השירים באיכות גבוהה והסינגל יוצא כאשר על גביו שני להיטים פוטנציאליים. כזה נקרא "צד א' כפול". במקרה הזה לשני השירים מצולם "וידאו-קליפ" ושניהם מנוגנים ברדיו. לעיתים יותר נדירות אמנים מוציאים "צד א' משולש" ועליו שלושה להיטים פוטנציאליים. תופעה זו גררה אחריה תופעה נגדית והומוריסטית של הוצאת צד ב' כפול. בנוסף, לעיתים אמנים מוציאים שירים כ"צד ב'" ובהמשך מקליטים אותם מחדש או עושים להם "רמיקס" חדש, ומפיצים אותם כרצועה באלבום ואף כצד א'.
רוסברי
היסטוריה
בשנת 1905 נפתח ברוסברי מסלול מרוץ הסוסים רוסברי, שהתמחה בתחילת דרכו במרוצי פונים. עד שנות העשרים הצליח המסלול לפתח פופולריות שהעיבה על זו של המסלול המתחרה ברנדוויק. במהלך מלחמת העולם השנייה הפך מסלול המרוץ למחנה צבאי.
יחסי החוץ של כורדיסטן העיראקית
ארצות הברית
נכון לעכשיו לארצות הברית יש מדיניות רשמית כלפי הממשלה האזורית של כורדיסטן. המדיניות הכורדית האמריקאית החלה במגעים, התקדמה ליחסים סמויים ולבסוף הפכה ליחסים ממוסדים גלויים המגולמים במדיניות כורדית רשמית בארצות הברית. השינוי באינטראקציה של ארצות הברית עם הכורדים מסיוע הומניטרי לשותפות אסטרטגית כבעל ברית לא-מדינתי וכנכס. העמקת היחסים הכלכליים של כורדיסטן העיראקית-ארצות הברית נתמכה על ידי הקמת מועצת העסקים של כורדיסטן של ארצות הברית (USKBC) באפריל 2012. באותו חודש נשיא כורדיסטן, מסעוד בארזאני, ביקר בוושינגטון די. סי. ונפגש עם נשיא ארצות הברית ברק אובמה וסגן הנשיא ג'ו ביידן.
שאטו שבאל בלאן
היסטוריה
בשנת 1832 מכר שאטו פיז'אק 150 דונמים למ. לוסאק-פורקו, בכללם חלק מרכס החצץ שמשתרע לאורך פיז'אק והכרמים הסמוכים ומגיע לשאטו פטרוס מיד בגבול פומרול. חלקת אדמת זו הפכה להיות שאטו שבאל בלאן שבתערוכות העולמיות בלונדון ובפריז ב-1862 וב-1867 זכה היין במדליות. השאטו נותר בבעלות אותה המשפחה עד שב-1998 הוא נמכר לברנארד ארנו, יושב-ראש התאגיד הגדול בעולם למוצרי המותרות LVMH, ואיש העסקים הבלגי אלבר פרר. ארנו מינה למנהל האחוזה את פייר לורטון, בדומה לאחוזה חשובה אחרת שבבעלות התאגיד שאטו ד'יקאם
הכרמים
אזור הכרם משתרע על פני 41 הקטאר, כאשר 37 הקטאר נטועים גפנים של הענבים 57% קברנה פראן, 40% מרלו, וכמויות קטנות של מאלבק וקברנה סוביניון. התפוקה השנתית הממוצעת היא 6000 ארגזים (כל ארגז מכיל תריסר בקבוקי יין) של שאטו שבאל בלאן היין הראשון (Grand vin) ו-2500 ארגזים של היין השני לה פטי שבאל.
ילדי קרטוני החלב
בתרבות
בשנת 1990 יצא לאור הספר "The Face on the Milk Carton" (הפנים על קרטון החלב) שעובד לאחר מכן לסרט טלוויזיוני, והיה לרב מכר.
בדיקות נסיגה
אופן הרצת בדיקות נסיגה
כאשר גרסאות תוכנה שונות נבדקות באמצעות תסריטי בדיקה שונים - אין אפשרות לדעת בוודאות שבאג חדש נוצר. לכן בדיקות נסיגה צריכות לרוץ באופן עקבי - בכל פעם על-פי אותם תסריטי בדיקה. עם זאת, מתעוררים מצבים בהם צריך להוסיף תסריטי הבדיקה חדשים, למשל בגלל תוספת של פונקציונליות חדשה, או גילוי של היבט מורכב בתוכנה שלא נבדק היטב בעבר. במצב זה הבדיקות הישנות מתווספות גם הן אל חבילת הבדיקות, וזאת מסתיימת רק לאחר ביצוע הבדיקות הישנות והבדיקות החדשות.
הרמיאס (פילוסוף)
הרמיאס (ביוונית: Ἑρμείας; סביבות 410 – 450 לספירה) היה פילוסוף נאופלאטוניסט.
אתלסטאן, מלך סאסקס
אתלסטאן (באנגלית: Æðelstan; נפטר לאחר שנת 724) היה מלך ממלכת סאסקס בראשית המאה השמינית. ככל הנראה אתלסטאן מלך לצד נות'הלם, וייתכן ששניהם היו חברי מועצת זקנים (כל אחד היה אלדרמן), אשר שלטו יחדיו בממלכה.
לבנון בתקופת הקאימקאמיות
השבת "הפתרון הטורקי" הקיים באימפריה העות'מאנית
במהלך המלחמה עקובת הדם לא נקפו העות'מאנים אצבע על מנת למנוע את שפיכות הדמים מתוך הכרה כי זאת רק תחזק את אחיזתם בתור שליטי לבנון. המאבק המזוין המשיך עם יתרון גדול לדרוזים ובתחילת 1842 נעצר האמיר בשיר ה-III, הורד מכיסא האמירות ונשלח לאיסטנבול. וכך הקיץ הקץ על שלטונו רווי הדם של בית שאהב וכלו כל הקיצים על מבנה האמירות הלבנונית המסורתית מזה 850 שנה לערך.
הקמת הקאימקאמיות
בשנים 1840–1843, מעט לאחר נסיגתו של אבראהים פאשא מאזור הר הלבנון חלה תמורה גדולה ביחסים בין הדרוזים והמרונים בהר הלבנון ונוצר מתח רב בשטח. על מנת להפיג מתח זה ולהסדיר שלטון בהר ניסח הנסיך האוסטרי, מטרניך, בשנת 1843, במסגרת מאמציה של אוסטריה להשיג שליטה בלבנון, הסדר ייחודי. מטרניך ביקש למנות שני קַאִימַקַאמים (שליטי נפה) שיהיו כפופים לואלי של צידון: אחד מרוני, האמיר חיידר אבו למע, מבית אבו אל-למע (משפחת נכבדים שהתגוררה בלבנון מאז תחילת האלף השני והתנצרה), שישלוט בקאימקאמיה נוצרית. והשני דרוזי, האמיר אחמד ארסלאן, מבית ארסלאן (בית ארסאלאן, בית נכבדים, הוא צאצא לבית תנוך, השליטים הראשונים בלבנון. למעשה הם הגלגול הנוכחי לפלג היזבקי), שישלוט בקאימקאמיה דרוזית. "המשפחות הנכבדות", משפחות מרוניות אשר היוו את המרכז השלטוני בלבנון, הביעו אי-שביעות רצון מהמצב החדש, וזאת כיוון שנאלצו לעמוד מול מעמד שליטים חדש אשר עמד מעליהם ולא הייתה להם יכולת לתמרן אותו. אצל הדרוזים המצב היה עוד יותר מורכב בגלל הפילוג בעם והעדיפו שליט מחוץ ללבנון אשר יהיו נטול פניות לגבי הפלגים השונים.
ריקרדו מונטוליבו
קריירה בינלאומית
בצעירותו מונטוליבו שיחק בנבחרת איטליה עד גיל 21. ב-10 באוקטובר 2006 הבקיע את שער הניצחון בניצחון 1-2 נגד נבחרת ספרד במסגרת מוקדמות אליפות אירופה בכדורגל עד גיל 21 - 2007. שבוע לאחר מכן הוא ערך את הופעת הבכורה שלו בנבחרת הבוגרת בניצחון 0-2 על.
רמות פולין
היסטוריה
עם השנים ניסו הדיירים לעקוף את חוסר הנוחות על ידי תוספות בנייה שריבעו את הצורה המחומשת, ונכון לשנת 2011 לא נותר בה בניין אחד במצבו המקורי. כיום בשכונת רמות מקודמת תוכנית פינוי בינוי המיועדת לאוכלוסייה החרדית. התוכנית משתרעת על שטח של כ-60 דונם, במסגרתה ייהרסו 316 יחידות דיור ב-11 בניינים לטובת 1,000 יחידות דיור חדשות. השכונה ייצגה את ישראל בתערוכה "הוספות: אדריכלות על רצף הזמן", בביאנלה לאדריכלות בוונציה בשנת 2008.
יורם מאירי
ביוגרפיה
הידועים בהם: צומת יסוד המעלה ומחלף בית זרזיר ובית המשרדים ותחנת דלק "אלון" בחצור הגלילית.
שומקום (סדרת טלוויזיה)
שומקום היא סדרת טלוויזיה ישראלית מוזיקלית לנוער, שעלתה לשידור בערוץ TeenNick לצופי Yes ב-28 באוקטובר 2022.
תקציר העלילה
הסדרה עוסקת בפנימייה באמצע המדבר בה מתחנכים נוער בסיכון. ללי גורדון (אלה לי להב) נערה שהגיעה בגיל 11 ומאז נמצאת שם והיא בעצם מנהיגה את הנערים בסיכון אשר נלחמים על בית האומנה שבו הם חיים. מנגד, עומדת משפחת ברגר, אימפריית מלונאות ונדל"ן, אשר בראשה עומדת בת המשפחה, עורכת הדין נופר ברגר אשר מנסה להעיף אותם בכל מיני דרכים (דינה סנדרסון).
הזכות למות
חוק החולה הנוטה למות
בהמשך לחקיקת החוק הותקנו גם תקנות החולה הנוטה למות (ועדות, מסמכים, מאגר מידע ודיווח), התשס"ח-2007 המשלימות את הוראות החוק ומאפשרות את יישומן באופן מלא וברור יותר.
טלנור
טלפון
שירות הטלפון הראשון בנורווגיה החל ב-1878 בין ארנדל לטבדסטרנד, בעוד שירות הטלפון הבינלאומי הראשון בין כריסטיאניה לסטוקהולם החל ב-1893. ב-1920 החל תהליך אוטומציה של מערכת הטלפוניה אשר הושלם ב-1985. ב-1946 הוצע שירות הטלקס הראשון, וב-1976 הופעלו חיבורי טלפון לווייניים לצי הסוחר הנורווגי, אשר היה בזמנו הגדול בעולם ולאסדת נפט בים הצפוני. זו הייתה ההתחלה של ההתחלה של אינמרסט, והדבר היווה את הצעדים הראשונים לדיגיטליזציה של רשת הטלפון בשנים 1980–1985.
הפחתת רגולציה
במחצית השנייה של שנות ה-90, החלה טלנור בפעילות סלולרית במדינות אחרות: רוסיה (1994), בנגלדש, יוון, אירלנד, גרמניה ואוסטריה (1997), אוקראינה (1998), מלזיה (1999), דנמרק ותאילנד (2000), הונגריה (2002), מונטנגרו (2004), פקיסטן (2004), סלובקיה, צ'כיה, סרביה (2006), מיאנמר (2014). הפעילות ביוון, אירלנד וגרמניה נמכרה ב-1999–2000 והרווחים הושקעו מחדש בשווקים מתעוררים. באוקטובר 2005, טלנור רכשה את וודאפון שוודיה, ושינתה באפריל 2006 את השם לטלנור.
הדוכסות הגדולה של ליטא
שלטונו של מינדאוגאס ומעבר ראשון לנצרות
באותה תקופה מינדאוגאס ניסה להרחיב את השפעתו לאזור פולוצק ופינסק. בנוסף, הוא שוב חתם על הסכם שלום עם גליציה-וולין וכדי לחזק אותו חיתן את בתו עם סבארן (ליטאית: Svarn), בנו של דנילו מגליציה. ב-1255 מינדאוגאס קיבל אישור מהאפיפיור להכתיר את אחד מבניו למלך ליטא.